Rikunarita-ORG/Wikinium huggingface dataset:
# పెద్దమనుషుల ఒప్పందం

కె.వి.రంగారెడ్డి
1956లో తెలుగు మాట్లాడే ప్రాంతాలన్నీ ఏకమై ఒకే రాష్ట్రంగా ఏర్పడటానికి - కోస్తా, రాయలసీమ, తెలంగాణా - అన్ని ప్రాంతాల నాయకులూ ఇష్టపడ్డారు. అయితే తెలంగాణా నాయకులకు తమ ప్రాంత అభివృద్ధిపై కొన్ని సందేహాలు ఉన్నాయి. అధిక రెవెన్యూ ఆదాయం గల తమ ప్రాంతం, అదే నిష్పత్తిలో అభివృద్ధికి నోచుకోదేమోనన్న భయం వారికి కలిగింది. ఇటువంటి ఇతర సందేహాల నివృత్తికై అన్ని ప్రాంతాల కాంగ్రెసు నాయకులు కలిసి 1956 ఫిబ్రవరి 20 న ఒక ఒప్పందానికి వచ్చారు. దీనినే **పెద్దమనుషుల ఒప్పందం** అన్నారు. న్యూ ఢిల్లీలో పెద్దమనుషుల ఒప్పందం సంతకాలు చేసిన రోజు 1956 ఫిబ్రవరి 20 అని కె.వి.రంగారడ్డి స్వీయచరిత్రలో రాసారు. సంతకాలు చేసిన వారు తెలంగాణా తరపున, బూర్గుల రామకృష్ణారావు, కె.వి.రంగారెడ్డి, మర్రి చెన్నారెడ్డి, జె.వి. నరసింగరావు, ఆంధ్ర తరపున నీలం సంజీవరెడ్డి, బెజవాడ గోపాలరెడ్డి, అల్లూరి సత్యనారాయణ రాజు, గౌతు లచ్చన్న. ఈ ఒప్పందంలోని ముఖ్యాంశాలు ఇవి:

* కనీసం ఐదేళ్ళపాటు, ప్రాంతాల వారీ రెవెన్యూ వసూళ్ళకు అనుగుణంగా ఆయా ప్రాంతాల్లో అభివృద్ధి కార్యక్రమాలపై ఖర్చు పెట్టాలి. తెలంగాణా ప్రాంతం నుండి వచ్చే మిగులు ఆదాయాన్ని ఆ ప్రాంతపు అభివృద్ధికే కేటాయించాలి
* తెలంగాణాలో విద్యాసంస్థలను అభివృద్ధి చెయ్యాలి. స్థానిక విద్యార్థులకు ప్రత్యేక రిజర్వేషనులు ఇవ్వాలి.
* సివిలు సర్వీసులకు, ఇతర ప్రభుత్వ ఉద్యోగాలకు నియామకాలు జనాభా నిష్పత్తి ప్రకారం జరగాలి.
* ఐదేళ్ళ పాటు పాలనా వ్యవస్థలోను, న్యాయ విభాగం లోను ఉర్దూ వినియోగం కొనసాగాలి.
* రాష్ట్ర మంత్రివర్గంలో నిష్పత్తి ప్రకారం సభ్యులు ఉండాలి. ముఖ్యమంత్రి కోస్తా, రాయలసీమ నుండి ఉంటే ఉపముఖ్యమంత్రి తెలంగాణా నుండి, ముఖ్యమంత్రి తెలంగాణా వ్యక్తి అయితే ఉపముఖ్యమంత్రి ఇతర ప్రాంతాల నుండి ఉండాలి.
* ఈ ప్రాంత అభివృద్ధి బాధ్యత తెలంగాణా అభివృద్ధి మండలికి ఉండాలి. మండలి సభ్యులు తెలంగాణా ప్రాంతం నుండి ఎన్నికైన శాసన సభ్యులు ఉండాలి.
* తెలంగాణాలో మధ్యపాన నిషేధాన్ని తెలంగాణా శాసనసభ్యులు కోరిన విధంగా అమలు చెయ్యాలి.
* తెలంగాణా ప్రాంతంలోని ఉద్యోగాల్లో చేరేందుకు ఆ ప్రాంతంలో కనీసం 12 ఏళ్ళపాటు నివసించి ఉండాలని నిబంధన రూపొందించాలి.
* కాబినెట్ మంత్రులలో 40 శాతం తెలంగాణా ప్రాంతానికి చెందిన వారే ఉండాలి.

ఈ ఒప్పందం తరువాత తెలంగాణా నాయకులలో ఉన్న సందేహాలు తొలగి, ఆంధ్ర ప్రదేశ్‌ ఏర్పాటుకు మార్గం సుగమమైంది.
# 2021 లో ఆంధ్రప్రదేశ్

2021 లో ఆంధ్రప్రదేశ్ రాష్ట్రంలో జరిగిన సంఘటనలు.

## జనవరి

జనవరి 25: రాష్ట్రంలో పంచాయితీ ఎన్నికలు జరిపే విషయంపై ఆంధ్రప్రదేశ్ ప్రభుత్వానికి, రాష్ట్ర ఎన్నికల కమిషనరుకూ మధ్య తలెత్తిన వివాదం సుప్రీంకోర్టు తీర్పుతో తెరపడింది. ఎన్నికలు జరపాలని ఆంధ్రప్రదేశ్ హైకోర్టు ఇచ్చిన తీర్పును సుప్రీం కోర్టు సమర్ధించడంతో రాష్ట్ర ఎన్నికల కమిషనరు తలపెట్టిన ఎన్నికలు సజావుగా జరిగేందుకు మార్గం సుగమమైంది. రాష్ట్ర ప్రభుత్వం ఆతనికి సహకరిస్తానని ప్రకటించింది.

## ఫిబ్రవరి

ఫిబ్రవరి 28:తెల్లవారుఝామున 4:54 నిమిషాలకు ఇస్రో, నెల్లూరు జిల్లా లోని శ్రీహరికోట నుండి పి.ఎస్.ఎల్.వి సి-51 ఉపగ్రహవాహక నౌకను విజయవంతంగా అంతరిక్షం లోకి పంపించింది.

## నవంబరు

నవంబరు 1: అమరావతి ఉద్యమకారులు న్యాస్థానం నుండి దేవస్థానానికి మహా పాదయాత్రను మొదలుపెట్టారు. 45 రోజుల పాటు జరిగే ఈ పాదయాత్ర అమరావతి లోని తుళ్ళూరులో నవంబరు 1 న మొదలై తిరుపతిలో వెంకటేశ్వరస్వామి దర్శనంతో ముగుసింది. డిసెంబరు 18 న తిరుపతిలో బహిరంగ సభను నిర్వహించారు.

## మూలాలు
# 2022 లో ఆంధ్రప్రదేశ్

2022 లో ఆంధ్రప్రదేశ్ రాష్ట్రంలో జరిగిన ప్రధానమైన సంఘటనలను ఈ పేజీలో చూడవచ్చు.

## జనవరి

జనవరి 1: విజయవాడలో ఏటా జరిగే పుస్తక ప్రదర్శన మొదలైంది. రాష్ట్ర గవర్నరు బిశ్వభూషణ్ హరిచందన్ దీన్ని రాజభవన్ నుంచే రిమోటు ద్వారా ప్రారంభించాడు. ఈ ప్రదర్శనలో 150 స్టాళ్ళను ఏర్పాటు చేసారు.

జనవరి 3: ముఖ్యమంత్రి జగన్మోహనరెడ్డి ఢిల్లీలో ప్రధాని నరేంద్రస్ మోడీని కలిసి రాష్ట్ర సమస్యలకు సంబంధించిన 16 పాయింట్లతో వినతి పత్రాన్ని సమర్పించాడు.

జనవరి 6: పశ్చిమ గోదావరి జిల్లా పెద అమిరంలో అంతర్జాతీయ తెలుగు సంబరాలు-2022 ను మిజోరాం గవర్నరు కంభంపాటి హరిబాబు ప్రారంభించాడు.

## మార్చి

మార్చి 3: అమరావతిని రాజధానిగా కొంసాగించాల్సిందేనని, సి.ఆర్>డి.ఏ చట్టాన్ని అనుసరించాల్సిందేననీ అమరావతి లోని ఆంధ్రప్రదేశ్ రాష్ట్ర హైకోర్టు తీర్పునిచ్చింది. రాజధానిపై ఎలాంటి చట్టాలు చేసే అధికారం అసెంబ్లీకి లేదని తేల్చి చెప్పింది. లేని అధికారాలతో చట్టాన్ని రద్దు చేయలేరని కూడా తీర్పు ఇచ్చింది. అధికారం లేనప్పుడు సీఆర్‌డీఏ చట్టం రద్దు కూడా కుదరదని తేల్చి చెప్పింది. ఒప్పందం ప్రకారం 6 నెలల్లో మాస్టర్ ప్లాన్ పూర్తి చేయాలని, రైతులకు మూడు నెలల్లో అన్ని సౌకర్యాలతో ప్లాట్లు అభివృద్ధి చేసి ఇవ్వాలని ఆదేశించింది. అభివృద్ది పనుల పురోగతిపై ఎప్పటికప్పుడు తమకు నివేదిక సమర్పించాలని హైకోర్టు తీర్పునిచ్చింది. రాజధాని భూములను తనఖా పెట్టడానికి వీల్లేదని చెప్పింది. ఏ ఒక్క కార్యాలయాన్ని కూడా అమరావతి నుంచి తరలించడానికి వీల్లేదని చెప్పింది.

## మూలాలు
# గోపీమోహన్

| గోపీమోహన్ |
| --- |
| జననం | పిన్నమనేని గోపీ మోహన్  (1974-07-01) 1974 జులై 1 కురుమద్దాలి, కృష్ణా జిల్లా, ఆంధ్రప్రదేశ్‌ |
| కలం పేరు | గోపీ, మోహన్ |
| వృత్తి | స్క్రీన్ ప్లే, కథా రచయిత |
| క్రియాశీల సంవత్సరాలు | 2001 |
| దాంపత్యభాగస్వామి | ప్రవీణ |

**గోపీమోహన్** (**పిన్నమనేని గోపీ మోహన్**) తెలుగు సినిమా స్క్రీన్ ప్లే, కథా రచయిత.

## జననం

గోపీమోహన్ 1974, జూలై 1న ఆంధ్రప్రదేశ్‌లోని కృష్ణా జిల్లా, వుయ్యూరు సమీపంలోని కురుమద్దాలి గ్రామంలో జన్మించాడు. చిన్నప్పటి నుంచి సినిమాలంటే మక్కువ.

## సినిమారంగం

1999లో ఎన్.శంకర్ తీసిన *యమజాతకుడు,* 2000లో బి. గోపాల్ తీసిన *వంశీ* సినిమాలకు దర్శకత్వ శాఖలో పనిచేశారు. 2001లో తేజ తీసిన *నువ్వు నేను* సినిమాకు స్క్రిప్ట్, దర్శకత్వ శాఖలో సహాయం చేసాడు.

2002లో వచ్చిన *సంతోషం* సినిమాకు స్క్రీన్ ప్లే రాశాడు. ఆ తరువాత దశరధ్, శ్రీనువైట్ల, సురేందర్ రెడ్డి, తేజ, జి.నాగేశ్వర రెడ్డిలతో దర్శకులతో పనిచేసి *వెంకీ* *మిస్టర్* *& మిసెస్ శైలజాకృష్ణమూర్తి*, *శ్రీ,* *అశోక్*, *ఢీ*, *దుబాయ్ శీను*, *లక్ష్యం*, *స్వాగతం*, *ఝుమ్మంది నాదం*, *ధేనికైనా రెడీ*, *గ్రీకు వీరుడు*, *దూసుకెళ్తా* వంటి సినిమాలకు స్క్రీన్‌ప్లే రాశాడు.

2008లో *రెడీ* సినిమాకు తొలిసారిగా కథ రాశాడు. తరువాత దర్శకుడు శ్రీనువైట్ల తీసిన *రెడీ*, *కింగ్*, *నమో వెంకటేశా*, *దూకుడు*, *బాద్ షా* చిత్రాలకు కథలు రాశాడు. గోపీ మోహన్, కోన వెంకట్ స్క్రిప్ట్ రచయితలుగా అనేక విజయవంతమైన సినిమాలకు కలిసి పనిచేశారు.

## సినిమాలు

### సహాయ దర్శకుడిగా

| సంవత్సరం
 | పేరు
 | భాష
 |
| --- | --- | --- |
| 1999
 | *యమజాతకుడు* | తెలుగు
 |
| 2000
 | *వంశీ* | తెలుగు
 |
| 2001
 | *నువ్వు నేను* | తెలుగు
 |

### స్క్రీన్ ప్లే రచయితగా

| సంవత్సరం
 | పేరు
 | భాష
 |
| --- | --- | --- |
| 2002
 | *సంతోషం* | తెలుగు
 |
| 2004
 | *వెంకీ* | తెలుగు
 |
| 2004
 | *మిస్టర్ అండ్ మిసెస్ శైలజా కృష్ణమూర్తి* | తెలుగు
 |
| 2005
 | *శ్రీ* | తెలుగు
 |
| 2006
 | *అశోక్* | తెలుగు
 |
| 2007
 | *ఢీ* | తెలుగు
 |
| 2007
 | *దుబాయ్ శీను* | తెలుగు
 |
| 2007
 | *లక్ష్యం* | తెలుగు
 |
| 2008
 | *స్వాగతం* | తెలుగు
 |
| 2010
 | *ఝుమ్మంది నాదం* | తెలుగు
 |
| 2012
 | *దేనికైనా రెడీ* | తెలుగు
 |
| 2013
 | *గ్రీకు వీరుడు* | తెలుగు
 |
| 2013
 | *దూసుకెళ్తా* | తెలుగు
 |
| 2014
 | *పాండవులు పాండవులు తుమ్మెద* | తెలుగు
 |
| 2014
 | *అల్లుడు శ్రీను* | తెలుగు
 |
| 2014
 | *లౌక్యం* | తెలుగు
 |
| 2016
 | *డిక్టేటర్* | తెలుగు
 |
| 2016
 | *శౌర్య* | తెలుగు
 |
| 2019
 | *ఓ బేబీ* | తెలుగు
 |

### కథా రచయితగా

| సంవత్సరం
 | పేరు
 | భాష
 |
| --- | --- | --- |
| 2008
 | *రెడీ* | తెలుగు
 |
| 2008
 | *కింగ్* |
| 2009
 | *రామ్* | కన్నడ
 |
| 2010
 | *నమో వెంకటేశ* | తెలుగు
 |
| 2010
 | *ఉత్తమ పుతిరన్* | తమిళం
 |
| 2011
 | *రెడీ* | హిందీ
 |
| 2011
 | *దూకుడు* | తెలుగు
 |
| 2012
 | *ఛాలెంజ్ 2* | బెంగాలీ
 |
| 2013
 | *షాడో* | తెలుగు
 |
| 2013
 | *బాద్‍షా* |
| 2015
 | *బ్రూస్ లీ* |
| 2016
 | *డిక్టేటర్* |
| 2017
 | *మిస్టర్* |

## మూలాలు

## బయటి లింకులు

* ఇంటర్నెట్ మూవీ డేటాబేసు లో గోపీమోహన్ పేజీ
# సోనియా దీప్తి

|  |
| --- |
| **సోనియా దీప్తి** |
|   |
| **జన్మ నామం** | సోనియా దీప్తి |
| **జననం** |  (1983-07-29) 1983 జులై 29 హైదరాబాదు, ఆంధ్రప్రదేశ్
 |
| **ప్రముఖ పాత్రలు** | హ్యాపీ డేస్ వినాయకుడు దూకుడు (సినిమా)
 |

**సోనియా దీప్తి**  ఒక తెలుగు సినీ నటి. పలు తమిళ చిత్రాలలో కూడా నటించింది.

## నేపధ్యము

హైదరాబాదులో పుట్టి పెరిగింది. విద్యాభ్యాసం అంతా హైదరాబాదులోనే జరిగింది. కంప్యూటర్ అప్లికేషన్స్ లో డిగ్రీ పూర్తిచేసి, మూడేళ్ళు ఒక ఐ.టి సంస్థలో సాఫ్టువేర్ ఇంజనీర్ గా పనిచేసింది. ఒక ప్రచార కార్యక్రమంలో ఈమెను చూసిన శేఖర్ కమ్ముల తన చిత్రం హ్యాపీ డేస్లో స్రవంతి పాత్ర ద్వారా 2007లో సినీ రంగప్రవేశం చేయించాడు.

## పురస్కారాలు

* 2007 - ఫిలింఫేర్ ఉత్తమ తెలుగు సహాయనటి - హ్యాపీ డేస్ చిత్రం కోసం

## నటించిన చిత్రాలు

| సంవత్సరం | చిత్రం | పాత్ర | భాష | ఇతర వివరాలు
 |
| --- | --- | --- | --- | --- |
| 2007 | *హ్యాపీ డేస్* | స్రవంతి | తెలుగు | **విజేత**, ఫిలింఫేర్ ఉత్తమ తెలుగు సహాయనటి
 |
| 2008 | *వినాయకుడు (సినిమా)* | కల్పన | తెలుగు |  |
| 2010 | *పయ్య* | ప్రియ | తమిళము | తెలుగులో ఆవరాగా అనువదించ బడింది
 |
| ఐందు ఐందు | స్రవంతి | తమిళము | హ్యాపీడేస్ తమిళ రూపకము
 |
| *బ్రహ్మలోకం టు యమలోకం వయా భూలోకం* | శ్వేత | తెలుగు |  |
| 2011 | *దూకుడు (సినిమా)* |  | తెలుగు |  |
| 2012 | *మిస్టర్ మన్మధ* |  | తెలుగు |  |
| 2014
 | నిన్నిండలే
 |  | కన్నడ
 |  |
| 2015
 | Respect doesn't stop @ 9
 |  |  | లఘు చిత్రం
 |
| 2016
 | చిన్ని చిన్ని ఆశలు నాలో రేగెనే
 | నిత్యా
 | తెలుగు
 |  |
| 2017
 | పురియాద పుదిర్
 |  | తమిళం
 | అతిది పాత్రలో
 |

## బయటి లంకెలు

* ఇంటర్నెట్ మూవీ డేటాబేసు లో సోనియా దీప్తి పేజీ
# మీనాక్షి దీక్షిత్

| మీనాక్షి దీక్షిత్ |
| --- |
| జననం | రాయ్‌బరేలీ, ఉత్తర ప్రదేశ్, భారతదేశం |
| జాతీయత |  భారతీయురాలు |
| పాఠశాల/కళాశాలలు | కాన్పూరు యూనివర్సిటీ |
| వృత్తి | నటి |
| క్రియాశీలక సంవత్సరాలు | 2008 – ప్రస్తుతం |
| తల్లిదండ్రులు | ఈశ్వర్ చంద్ర దీక్షిత్ గీత దీక్షిత్ |

**మీనాక్షి దీక్షిత్** భారతదేశానికి చెందిన సినిమా నటి. ఆమె 2009లో సినీరంగంలోకి అడుగుపెట్టి తెలుగుతో పాటు హిందీ, తమిళ్, మలయాళం, కన్నడ భాషా సినిమాల్లో నటించింది.

## జననం, విద్యాభాస్యం

మీనాక్షి దీక్షిత్ ఉత్తరప్రదేశ్‌లోని రాయ్‌బరేలిలో సీనియర్ న్యాయవాదిగా పనిచేస్తున్న ఈశ్వర్ చంద్ర దీక్షిత్, గీతా దీక్షిత్ దంపతులకు జన్మించింది. ఆమె బ్యాచిలర్ ఆఫ్ సైన్స్‌లో పట్టభద్రురాలై, కథక్, వెస్ట్రన్ డాన్స్ లో శిక్షణ పొందింది.

### నటించిన సినిమాలు

| సంవత్సరం
 | పేరు
 | పాత్ర
 | భాష
 | గమనికలు
 |
| --- | --- | --- | --- | --- |
| 2009
 | *లైఫ్ స్టైల్* | అంజలి
 | తెలుగు
 |  |
| 2010
 | *అలెగ్జాండర్ ది గ్రేట్* | బిస్మిత
 | మలయాళం
 |  |
| 2011
 | *దూకుడు* | నందిని
 | తెలుగు
 | "నీ దూకుడు" పాటలో
 |
| 2012
 | *బాడీగార్డ్* | అతిథి పాత్ర
 | తెలుగు
 |  |
| 2012
 | *బిల్లా II* | నందిని
 | తమిళం
 | "మదురై పొన్ను" పాటలో
 |
| 2012
 | *దేవరాయ* | సునంద
 | తెలుగు
 |  |
| 2013
 | *బాద్షా* | ప్రత్యేక ప్రదర్శన
 | తెలుగు
 | బాద్ షా టైటిల్ ట్రాక్
 |
| 2014
 | *తెనాలిరామన్* | యువరాణి మాధులై
 | తమిళం
 |  |
| 2014
 | *అడవి కాచిన వెన్నెల* | వెన్నెల
 | తెలుగు
 |  |
| 2015
 | *ఎన్ వాజి థాని వాజి* | ప్రియా
 | తమిళం
 |  |
| 2015
 | *పి సే PM తక్* | కస్తూరి
 | హిందీ
 |  |
| 2016
 | *బయమ్ ఓరు పయనం* | అన్నూ
 | తమిళం
 |  |
| 2016
 | *లాల్ రంగ్* | రాశి
 | హిందీ
 |  |
| 2018
 | *లప్ట్* | తను టాండన్
 | హిందీ
 |  |
| 2019
 | *మహర్షి* | నిధి
 | తెలుగు
 |  |
| 2021
 | *బాబు మార్లే* | శాంతి
 | కన్నడ
 |  |
| 2021
 | *తమిళ్ రాకర్స్* |  | తమిళం
 |  |
| 2022
 | *బంగార్రాజు* | అప్సర
 | తెలుగు
 | అతిథి పాత్ర
 |
| 2022
 | *లోకల్  ట్రైన్* | కుషీ
 | కన్నడ
 |  |

### టెలివిజన్

| సంవత్సరం
 | శీర్షిక
 | పాత్ర
 | గమనికలు
 |
| --- | --- | --- | --- |
| 2008
 | *సరోజ్ ఖాన్‌తో నాచ్లే వే* | నందిని
 | ద్వితియ విజేత; మీనాక్షి దీక్షిత్ గా
 |

### మ్యూజిక్ వీడియోలు

| సంవత్సరం
 | పేరు
 | సహనటుడు
 | ఇతర విషయాలు
 |
| --- | --- | --- | --- |
| 2012
 | *చులూన్ ఆస్మాన్* |  | హిందీ
 |
| 2017
 | *కధిలే కాలం కలలా* | అనిరుధ్ సమీర్
 | తెలుగు
 |

## అవార్డులు

| సంవత్సరం
 | శీర్షిక
 | గమనికలు
 |
| --- | --- | --- |
| 2017
 | ఉత్తరప్రదేశ్ గౌరవ్ సమ్మాన్
 | యుపి గవర్నర్ రామ్ నాయక్ & డిప్యూటీ సిఎం దినేష్ శర్మ చేతులమీదుగా అందుకుంది
 |
| 2017
 | 10 గ్లోబల్ ఫిల్మ్ ఫెస్టివల్ - హిందీ సినిమా సమ్మాన్ సమరోహ్
 | జాకీ ష్రాఫ్ & సందీప్ మార్వా చేతులమీదుగా అందుకుంది
 |
| 2017
 | మర్వెల్లోస్ పర్సనాలిటీ అఫ్ ఇండియా
 | యుపి గవర్నర్ శ్రీ రామ్ నాయక్ & క్యాబినెట్ మంత్రి రీటా బహుగుణ చేతులమీదుగా అందుకుంది
 |
| 2018
 | ఎంట‌ర్‌టైన్‌మెంట్ అవార్డు
 | బహ్రెయిన్‌లో గురూజీ కుమారన్ స్వామి చేతులమీదుగా అందుకుంది
 |
| 2018
 | ఉత్తరప్రదేశ్ గౌరవ్ సమ్మాన్
 | భారత హోం మంత్రి శ్రీ రాజ్‌నాథ్ సింగ్ చేతులమీదుగా అందుకుంది
 |

## మూలాలు

## బయటి లింకులు

* ఇంటర్నెట్ మూవీ డేటాబేసు లో మీనాక్షి దీక్షిత్ పేజీ
# గోపాల గోపాల

| గోపాల గోపాల |
| --- |
| చిత్ర గోడపత్రిక |
| దర్శకత్వం | కిషోర్ కుమార్ పార్థాసాని (డాలి) |
| స్క్రీన్ ప్లే | కిషోర్ కుమార్ పార్థసాని(డాలి), భూపతిరాజా, దీపక్ రాజ్ |
| కథ | ఉమేశ్ శుక్లా భవేష్ మండలియా |
| నిర్మాత | దగ్గుబాటి సురేష్‌బాబు, శరత్ మరార్ |
| తారాగణం | దగ్గుబాటి వెంకటేష్, పవన్ కళ్యాణ్, శ్రియా |
| ఛాయాగ్రహణం | జయంత్ విన్సెంట్ |
| కూర్పు | గౌతంరాజు |
| సంగీతం | అనూప్ రూబెన్స్ |
| నిర్మాణ సంస్థలు | సురేష్ ప్రొడక్షన్స్, నార్త్ స్టార్ ఎంటర్‌టైన్‌మెంట్ |
| పంపిణీదార్లు | బ్లూ స్కై సినిమాస్ ఇంక్ (United States) |
| విడుదల తేదీ | 2015 జనవరి 10 (2015-01-10) |
| సినిమా నిడివి | 153 నిమిషాలు |
| దేశం | భారత్ |
| భాష | తెలుగు |
| బడ్జెట్ | ₹120 million |
| బాక్సాఫీసు | ₹91.9 million (Day 1). |

**గోపాల గోపాల** వెంకటేష్, పవన్ కళ్యాణ్ కలిసి నటించిన తెలుగు చిత్రం. ఈ సినిమా సురేష్ ప్రొడక్షన్స్, నార్త్ స్టార్ ఎంటర్టైన్మెంట్స్ ప్రెవేట్ లిమిటెడ్ బ్యానర్ల పై దగ్గుబాటి సురేష్ బాబు, శరత్ మరార్ సంయుక్తంగా నిర్మించారు. కిషోర్ కుమార్ పార్థాసాని (డాలి) దర్శకుదు. ఇతర సహాయక పాత్రల్లో శ్రియ శరణ్, మిథున్ చక్రవర్తి, కృష్ణుడు, ఆశిష్ విద్యార్థి, మురళీ శర్మ, పోసాని కృష్ణ మురళి నటించారు. జయనన్ విన్సెంట్ సినిమాటోగ్రఫీ, గౌతం రాజు ఎడిటింగ్ నిర్వహించారు.అనూప్ రూబెన్స్ సంగీతాన్ని అందించారు.
ఈ చిత్రం 2012 లో విడుదల అయిన హిందీ చిత్రం ఓహ్ మై గాడ్! (OMG) కి రీమేక్ గా తెరకెక్కింది. ఈ సినిమా ప్రధానంగా హైదరాబాదులో, కొన్ని భాగాలు విశాఖపట్నం, వారణాసిలో చిత్రీకరించబడ్డాయి. 2014 జూన్ 9 న ప్రారంభమైంది, సంక్రాంతికి విడుదలగా 2015 జనవరి 10 న ప్రపంచవ్యాప్తంగా విడుదలైంది. విమర్శకుల నుండి సానుకూల సమీక్షలను పొందినది.

## కథ

నాస్తికుడైన గోపాల్రావు (వెంకటేష్‌) మోసపూరిత మాటలు చెప్పి దేవుడి విగ్రహాలు అమ్ముకుని భక్తుల నమ్మకాన్ని సొమ్ము చేసుకుంటుంటాడు. ఒకానొక సందర్భంలో దేవుడి ఉనికినే ప్రశ్నిస్తూ ఒక భక్త కూటమిని చెదరగొట్టి వారి భక్తిని అపహాస్యం చేస్తాడు. అదే రోజు రాత్రి సంభవించిన భూకంపంలో తన దుకాణం ఒక్కటే నేలమట్టమై ఎనభై లక్షల అప్పుతో నడి వీధికి వచ్చేస్తాడు. బీమా మొత్తం చెల్లించడానికి కూడా బీమా సంస్థ అంగీకరించదు. 'దేవుడి చర్య' వల్ల జరిగిన నష్టం బీమాలో కవర్‌ అవదని అంటే... తనకి జరిగిన నష్టాన్ని దేవుడే భర్తీ చేయాలని కోర్టుకి వెళతాడు. దేవుడి మిషన్లు నడిపే సంస్థలకి, దేవాలయాలకి, ట్రస్టులకి అన్నిటికీ సమన్లు పంపిస్తాడు. గోపాల్రావు వాదనలో న్యాయం ఉందని అతని కేసుని కోర్టు స్వీకరిస్తుంది. అయితే భక్తులు గోపాల్రావుపై పగబట్టి అతడిని చంపాలని చూస్తారు. అప్పుడు భగవంతుడే మనిషి రూపంలో (పవన్‌కళ్యాణ్‌) వచ్చి గోపాల్రావుని కాపాడి, అతడికి దిశా నిర్దేశం చేస్తాడు.

## తారాగణం

* వెంకటేష్ ..... గోపాలరావు
* పవన్ కళ్యాణ్ ..... కృష్ణ
* శ్రియ సరన్ ..... మీనాక్షి
* మిథున్ చక్రవర్తి ..... లీలాధర స్వామి
* పోసాని కృష్ణ మురళి ..... సిద్దేస్వర్ మహారాజ్
* దీక్ష పంత్ ..... గోపికా మాతా
* ఆశిష్ విద్యార్థి ..... శంకర్ నారాయణ
* కృష్ణుడు ..... ఒత్తు
* మురళీ శర్మ ..... అక్బర్ భాయ్
* రంగనాథ్ ..... జడ్జ్
* రఘు బాబు ..... బీమా సంస్థ అధికారి
* వెన్నెల కిషోర్ ..... బీమా సంస్థ అధికారిక
* మధు శాలిని ..... టీవీ రిపోర్టర్
* అనిశా ఆంబ్రోస్ ..... ఒక పాత్రికేయుడు
* రాళ్ళపల్లి ..... రావు యొక్క దాయాది తండ్రి
* పృధ్విరాజ్ ..... న్యాయవాది
* రామచంద్ర

## మూలాలు
# నాయక్ (సినిమా)

|  |  |
| --- | --- |
|  | తెలుగు సినిమా\*వేదిక |

| నాయక్ |
| --- |
|  |
| దర్శకత్వం | వి.వి.వినాయక్ |
| స్క్రీన్ ప్లే | ఆకుల శివ |
| కథ | ఆకుల శివ |
| నిర్మాత | డి.వి.వి. దానయ్య |
| తారాగణం | రాం చరణ్ తేజ కాజల్ అగర్వాల్ అమలా పాల్ ఫిష్ వెంకట్ |
| ఛాయాగ్రహణం | ఛోటా కె.నాయుడు |
| కూర్పు | గౌతంరాజు |
| సంగీతం | ఎస్.ఎస్. తమన్ |
| నిర్మాణ సంస్థ | యూనివర్శల్ మీడియా |
| పంపిణీదార్లు | Errabus  (UK & Europe)  Universal Media  (USA) |
| విడుదల తేదీ | 2013 జనవరి 9 (2013-01-09) |
| సినిమా నిడివి | 160 నిమిషాలు |
| దేశం | భారతదేశం |
| భాష | తెలుగు |
| బడ్జెట్ | 35 కోట్లు |

రామ్ చరణ్ తేజ, కాజల్ అగర్వాల్, అమలాపాల్ ప్రధాన పాత్రల్లో నటించిన తెలుగు సినిమా **నాయక్**, 2013 జనవరి 9 న ఈ సినిమా విడుదలయ్యింది. ఈ సినిమా దర్శకుడు వి.వి.వినాయక్.

## కథ

చెర్రీ (రామ్ చరణ్ తేజ) సరదా కుర్రాడు. సాఫ్ట్వేర్ కంపెనీలో పనిచేస్తుంటాడు. అనుకోకుండా బాబాయ్ జిలేబి (బ్రహ్మానందం) కారణంగా హీరోయిన్ మధు (కాజల్ అగర్వాల్) పరిచయమవుతుంది. ఆమెతో ప్రేమలో మునిగి తేలుతున్న తరుణంలో, సమాంతరంగా మరో కథ నడుస్తుంటుంది. రౌడీలను, డిఐజిని చెర్రీ చంపడం, అతగాడి కోసం సిబిఐ వెదుకుతుండడం. తీరా విశ్రాంతికి వచ్చేసరికి చంపుతున్నది చెర్రీ కాదని, అతగాడిలాగే వుండే సిద్ధార్థ నాయక్ (చరణ్) అని తేలుతుంది. దీంతో కథ ఫ్లాష్బ్యాక్లో కలకత్తాకు చేరుతుంది. కలకత్తాలో డాక్టర్గా పనిచేస్తున్న రాజీవ్ కనకాల బావమరిది ఈ సిద్ధార్థ. అనుకోని పరిస్థితుల్లో రావత్ (ప్రదీప్ రావత్) అనుచరుడి చేతిలో హతమవుతాడు రాజీవ్. దాంతో సిద్దార్థ ఆ అనుచరుణ్ణి చంపేస్తాడు. అప్పటికే రావత్ అతగాడి అనుచరుల చేతుల్లో విలవిలలాడుతున్న కలకత్తా జనం అతగాడిని తమ నాయకుడిగా భుజాలకెత్తుకుంటారు. దీంతో సిద్దార్ధ తన జనంతో, బలంతో రావత్ ఆటలు కట్టించేందుకు ప్రయత్నిస్తాడు. దానికి ప్రతిగా అతగాడు సిద్దార్ధను తీవ్రంగా గాయపరిచి, మరణించాడనుకుని, గంగానదిలో పారేస్తాడు. బతికొచ్చిన సిద్దార్థ మరోసారి రావత్ను చంపాలని ప్రయత్నించడంలో, చెర్రీ పాత్రతో జతకలుస్తుంది. చివరకు ఏం జరిగిందన్నది మిగిలిన కథ.

## తారాగణం

* రామ్ చరణ్ తేజ - చెర్రీ/సిద్దు
* కాజల్ అగర్వాల్ - మధు
* అమలా పాల్ -అమల
* రాహుల్ దేవ్ - గాంధీపేట బాబ్జీ
* ఫిష్ వెంకట్
* దేవ్ గిల్
* బ్రహ్మానందం -జిలేబి
* జయప్రకాశ్ రెడ్డి
* ఎం.ఎస్.నారాయణ
* అశిశ్ విద్యార్థి
* రఘుబాబు
* ఆనంది -రఘుబాబు సోదరి
* ప్రదీప్ రావత్ as మినిస్టర్ రావత్
* పోసాని కృష్ణ మురళి
* రాజీవ్ కనకాల
* 'సత్యమ్' రాజేష్
* సుధా
* ఛార్మి
* ప్రవీణ్
* పృథ్వీరాజ్

## సంగీతం

ఎస్. ఎస్. థమన్ ఈ సినిమాకి సంగీతాన్ని అందించారు. కొండవీటి దొంగ చిత్రం నుంచి ఇళయరాజా స్వరపరిచిన "శుభలేఖ రాసుకున్నా" పాటను ఈ సినిమా కోసం రీమిక్స్ చేసారు. ఈ సినిమా పాటలు ఆదిత్య మ్యూజిక్ కంపెనీ ద్వారా హైదరాబాదులో రామానాయుడు స్టూడియోసులో 2012 డిసెంబరు 17న విడుదలయ్యాయి. విడుదలయిన తర్వాత ఈ సినిమా పాటలకు మంచి స్పందన లభించింది.

| నెం. | పాట | గాయకులు | రచన | నిడివి
 |
| --- | --- | --- | --- | --- |
| 1 | "లైలా ఓ లైలా" | శంకర్ మహదేవన్, రంజిత్, రాహుల్ నంబియార్, నవీన్ మాధవ్ | చంద్రబోస్ | 4:35
 |
| 2 | "కత్తిలాంటి పిల్లా" | ఎస్. ఎస్. థమన్, షెఫాలీ అల్వారిస్ | చంద్రబోస్ | 3:53
 |
| 3 | "శుభలేఖ రాసుకున్నా" | హరిచరణ్, శ్రేయా ఘోషాల్ | వేటూరి సుందరరామ్మూర్తి | 4:12
 |
| 4 | "ఒక చూపుకే పడిపోయా" | విజయ్ ప్రకాష్, బిందు మహిమ | భాస్కరభట్ల రవికుమార్ | 4:46
 |
| 5 | "నెల్లూరే" | సుచిత్ర, జాస్ప్రీత్ జాస్ | సాహితి | 3:53
 |
| 6 | "హే నాయక్" | శ్రేయా ఘోషల్, నవీన్ మాధవ్ | చంద్రబోస్ | 4:38
 |

## మూలాలు
# రూప కొడువాయూర్

| రూప కొడువాయూర్‌ |
| --- |
| జననం | విజయవాడ, ఆంధ్రప్రదేశ్ |
| జాతీయత | భారతీయురాలు |
| పాఠశాల/కళాశాలలు | ఎంబీబీఎస్ |
| వృత్తి | నటి |
| క్రియాశీలక సంవత్సరాలు | 2020 - ప్రస్తుతం |
| తల్లిదండ్రులు | రవికుమార్‌, మంగలక్ష్మి |

**రూప కొడువాయూర్‌** భారతదేశానికి చెందిన సినిమా నటి. ఆమె 2020 సంవత్సరంలో ఉమామహేశ్వర ఉగ్రరూపస్య సినిమా ద్వారా సినీరంగంలోకి అడుగుపెట్టింది.

## జననం & విద్యాభాస్యం

రూప కొడువాయూర్‌ ఆంధ్రప్రదేశ్ రాష్ట్రం, విజయవాడలో రవికుమార్‌, మంగలక్ష్మిదంపతహులకు జన్మించింది. ఆమె విజయవాడలో అమలి స్కూల్‌ నుండి ప్రాధమిక విద్యను, శ్రీచైతన్య కాలేజీల్లో ఉన్నత విద్యను పూర్తి చేసి గుంటూరులోని కాటూరి మెడికల్‌ కాలేజీలో ఫ్రీ సీట్‌ సాధించి హౌస్‌సర్జన్సీ చేసింది.

## నటన రంగం

### చిత్రాలు

| సంవత్సరం
 | పేరు
 | పాత్ర
 | భాష
 | గమనికలు
 | మూలాలు
 |
| --- | --- | --- | --- | --- | --- |
| 2020
 | *ఉమామహేశ్వర ఉగ్రరూపస్య* | జ్యోతి
 | తెలుగు
 | తొలిసినిమా
 |  |
| 2023
 | *మిస్టర్ ప్రెగ్నెంట్* | మహి
 |  |  |
| 2024
 | *సారంగపాణి జాతకం* |  |  |  |

## మ్యూజిక్ వీడియో

| సంవత్సరం
 | పేరు
 | సహా నటులు
 | భాష
 | గమనికలు
 | మూలాలు
 |
| --- | --- | --- | --- | --- | --- |
| 2021
 | దారే లేదా
 | సత్యదేవ్
 | తెలుగు
 |  |  |

## అవార్డ్స్

| సంవత్సరం
 | సినిమా పేరు
 | పురస్కారం పేరు
 | విభాగం
 | భాష
 | మూలాలు
 |
| --- | --- | --- | --- | --- | --- |
| 2021
 | *ఉమామహేశ్వర ఉగ్రరూపస్య* | సౌత్ ఇండియన్ ఇంటర్నేషనల్ మూవీ అవార్డ్స్
 | ఉత్తమ తొలి నటి
 | తెలుగు
 |  |

## మూలాలు

## బయటి లింకులు

* ఇంటర్నెట్ మూవీ డేటాబేసు లో రూప కొడువాయూర్ పేజీ
* ఇన్‌స్టాగ్రాం లో రూప కొడువాయూర్
# రవీంద్ర విజయ్

| రవీంద్ర విజయ్ |
| --- |
|  |
| జననం | బెంగుళూరు, కర్ణాటక, భారతదేశం |
| వృత్తి | నటుడు |
| వెబ్‌సైటు | ravindravijay.com |

**రవీంద్ర విజయ్** భారతదేశానికి చెందిన సినిమా నటుడు. ఆయన థియేటర్ నటుడిగా తన కెరీర్‌ను ప్రారంభించిన తర్వాత, తమిళ సినిమా ఓడు రాజా ఓడు (2018) తో సినీరంగంలోకి అడుగుపెట్టి, తెలుగులో తొలిసారిగా 2020లో ఉమా మహేశ్వర ఉగ్ర రూపస్య సినిమాలో నటించాడు.

## కెరీర్

రవీంద్ర విజయ్ బెంగుళూరులో జన్మించాడు. ఆయన కన్నడ, తమిళం, తెలుగు, ఆంగ్ల భాషలలో అనర్గళంగా మాట్లాడగలడు. రవీంద్ర బెంగుళూరు మెడికల్ కాలేజ్ అండ్ రీసెర్చ్ ఇన్‌స్టిట్యూట్‌లో మెడికల్ డిగ్రీ పూర్తి చేసి, నటనపై ఆసక్తితో 2005లో బెంగుళూరు ఆధారిత థియేటర్ ట్రూప్ రఫీకిలోచేరి వీధి నాటకాలపై పని చేయడం ప్రారంభించాడు. ఆయన డాక్టర్‌గా తన వృత్తిని విడిచిపెట్టిన వెంటనే సంపాదించడానికి బేసి ఉద్యోగాలను చేపట్టాడు, కొంతకాలం చమురు రిగ్‌లో పని చేసి 2011 నాటికి పూర్తి సమయం థియేటర్ నటుడిగా మారాడు.

## సినిమాలు

| సంవత్సరం
 | పేరు
 | పాత్ర
 | భాష
 | మూ
 |
| --- | --- | --- | --- | --- |
| 2016
 | *ఇరుధి సూత్రం* | చెంఘిజ్ ఖాన్ బాక్సర్
 | తమిళం
 | తమిళ అరంగేట్రం
 |
| 2016
 | *సాలా ఖదూస్* | హిందీ
 | హిందీ అరంగేట్రం
 |
| 2018
 | *ఓడు రాజా ఓడు* | చెల్లా ముత్తు
 | తమిళం
 |  |
| 2019
 | *కదరం కొండన్* | ఉమర్ అహమ్మద్
 |  |
| 2020
 | *ధరాల ప్రభు* | మనోజ్ కుమార్
 |  |
| *ఉమా మహేశ్వర ఉగ్ర రూపస్య* | జోగ్నాథ్
 | తెలుగు
 | తెలుగు అరంగేట్రం
 |
| 2021
 | *అన్బిర్కినియల్* | రవీంద్రన్
 | తమిళం
 |  |
| *ఇష్క్* | మాధవ్
 | తెలుగు
 |  |
| 2022
 | *మిషాన్ ఇంపాజిబుల్* | విక్రమ్
 |  |
| *కిన్నెరసాని* | జయదేవ్
 |  |
| 2023
 | *ఉస్తాద్* | మెకానిక్
 |  |
| *జవాన్* | ముకుంద్ మీనన్ IAS
 | హిందీ
 |  |
| *కీడా కోలా* | సియిఒ
 | తెలుగు
 |  |
| మంగళవారం
 | RMP విశ్వనాథం
 |  |
| *సామ్ బహదూర్* | స్వామి
 | హిందీ
 |  |
| 2024
 | *జై గణేష్* |  | మలయాళం
 | మలయాళ అరంగేట్రం
 |
| *ఆరంభం* | చైతన్య
 | తెలుగు
 |  |
| రఘు తాత
 | త‌మిళ్ సెల్వ‌న్
 | తమిళం
 |  |
| 2025
 | హిట్: ది థర్డ్ కేస్
 | శామ్యూల్ జోసెఫ్‌
 | తెలుగు
 |  |
| *కొత్తపల్లిలో ఒక్కపుడు* | అప్పన్న
 |  |

### టెలివిజన్

| సంవత్సరం
 | సిరీస్
 | పాత్ర
 | భాష
 | నెట్‌వర్క్
 | గమనికలు
 | మూ
 |
| --- | --- | --- | --- | --- | --- | --- |
| 2021
 | *ది ఫ్యామిలీ మ్యాన్* | ముత్తు పాండియన్
 | హిందీ
 | అమెజాన్ ప్రైమ్ వీడియో
 | వెబ్ డెబ్యూ; సీజన్ 2
 |  |
| 2023
 | యాంగర్ టేల్స్
 |  | తెలుగు
 | డిస్నీ+హాట్‌స్టార్
 | *మధ్యాహ్నం నిద్ర* (మూడవ భాగం)
 |  |
| *ధూత* | ఎస్‌ఐ అజయ్ ఘోష్
 | అమెజాన్ ప్రైమ్ వీడియో
 |  |  |
| *వ్యూహం* | సీఐ అక్బర్ జలాల్
 |  |  |
| 2024
 | *బహిష్కరణ* |  |  | జీ5 ఓటీటీ
 |  |  |
| *బృంద* | ఎస్సై సారథి
 |  | జీ5 ఓటీటీ
 |  |  |
| 2025
 | మయసభ
 |  |  |  |  |  |

## మూలాలు

## బయటి లింకులు

* ఇంటర్నెట్ మూవీ డేటాబేసు లో రవీంద్ర విజయ్ పేజీ
# మోస్ట్ ఎలిజిబుల్ బ్యాచ్‌ల‌ర్

| మోస్ట్ ఎలిజిబుల్ బ్యాచ్‌‌‌ల‌ర్ |
| --- |
|  |
| దర్శకత్వం | భాస్కర్ |
| రచన | భాస్కర్ |
| నిర్మాత | బన్నీ వాసు వాసు వర్మ అల్లు అరవింద్ (సమర్పణ) |
| తారాగణం | అఖిల్ అక్కినేని పూజా హెగ్డే |
| ఛాయాగ్రహణం | ప్రదీష్ వర్మ |
| కూర్పు | మార్తాండ్ కె. వెంకటేష్ |
| సంగీతం | గోపీ సుందర్ |
| నిర్మాణ సంస్థ | జీఏ2 పిక్చ‌ర్స్ |
| విడుదల తేదీ | 15 అక్టోబర్ 2021 |
| దేశం |  భారతదేశం |
| భాష | తెలుగు |

**మోస్ట్ ఎలిజిబుల్ బ్యాచ్‌ల‌ర్** తెలుగులో విడుదలైన రొమాంటిక్ కామెడీ ప్రేమ కథ సినిమా. అల్లు అరవింద్ స‌మ‌ర్ప‌ణ‌లో జీఏ2 పిక్చ‌ర్స్ బ్యానర్‌పై బన్నీ వాసు, వాసు వర్మ నిర్మించిన ఈ సినిమాకు భాస్కర్ దర్శకత్వం వహించాడు. అఖిల్ అక్కినేని, పూజా హెగ్డే, ఆమని, మురళి శర్మ ప్రధాన పాత్రల్లో నటించిన ఈ సినిమా అక్టోబర్ 15న విడుదలై, నవంబర్ 19న ఆహా ఓటీటీలో విడుదల చేశారు.

## చిత్ర నిర్మాణం

మోస్ట్ ఎలిజిబుల్ బ్యాచ్‌‌‌‌‌‌లర్ సినిమా షూటింగ్ జులై 2019లో హైదరాబాద్ లో ప్రారంభమైంది. ఈ సినిమాలో సిద్ శ్రీరామ్ పాడిన ‘మనసా మ‌న‌సా’ పాటను 2 మార్చి 2020న విడుదల చేశారు. క‌రోనా వైర‌స్ కార‌ణంగా షూటింగ్ ను మార్చి 2020లో ఆపేసి తిరిగి సెప్టెంబర్ 2020లో షూటింగ్ ప్రారంభించారు.ఈ సినిమా టీజర్ ను 25 అక్టోబర్ 2020న, గుచ్చే గులాబీ పాటను ఫిబ్రవరి 13, 2021న, ‘ఏ జిందగీ’ లిరికల్‌ పాటను ఏప్రిల్ 5, 2021న విడుదల చేశారు.

## కథ

హర్ష (అఖిల్) న్యూయార్క్ లో ఉద్యోగం చేస్తూ పెళ్లిచూపుల కోసం ఇండియాకి వస్తాడు. ఈ క్రమంలో 20 సంబంధాలలో విభ (పూజా హెగ్డే) ఒక స్టాండ్ కమెడియన్ గా కూడా ఉంటుంది, కానీ వారి జాత‌కాలు క‌ల‌వ‌ని కార‌ణంగా పెళ్లి కుదరదు. హర్ష అనుకోని ప‌రిస్థితుల్లో విభతో ప్రేమలో పడతాడు, కానీ కొన్ని అనుకోని సంఘటనల వల్ల అతను మళ్ళీ అమెరికాకు వెళ్లి పోతాడు. విభకి కూడా హర్ష పైన నెగిటివ్ అభిప్రాయం ఏర్పడుతుంది. అక్క‌డికి వెళ్లిన త‌ర్వాత హర్ష మ‌న‌సు మారిపోతుంది. ఆ త‌ర్వాత ఇండియాకి తిరిగి వ‌చ్చిన అత‌ను విభ‌ను క‌లిశాడా ? ఇంట్లో వాళ్లు చూసిన సంబంధం చేసుకున్నాడా ? అనేదే మిగతా సినిమా కథ.

## నటీనటులు

* అఖిల్ అక్కినేని - హర్ష
* పూజా హెగ్డే - విభా
* ఆమని
* మురళి శర్మ
* నేహా శెట్టి
* వెన్నెల కిషోర్
* జయప్రకాష్
* ప్రగతి
* గిరిబాబు
* వై. కాశీ విశ్వనాథ్
* మణిచందన
* అజయ్
* పోసాని కృష్ణ మురళి
* సత్య కృష్ణన్
* అమిత్ తివారి
* గెటప్ శ్రీను
* సుడిగాలి సుధీర్
* అభయ్ బేతిగంటి
* కామాక్షి భాస్కర్ల
* సాయి కేతన్ రావు

### అతిధి పాత్రల్లో

* రాహుల్ రవీంద్రన్
* చిన్మయి
* ఫరియా అబ్దుల్లా
* ఈషా రెబ్బ‌
* శాన్వి మేఘన

## పాటల జాబితా

1:లేహరాయి , రచన: శ్రీమణి ,గానం.సిద్ శ్రీరామ్

మనసా మనసా , రచన: సురేంద్ర కృష్ణ , గానం.సిద్ శ్రీరామ్

2:గుచ్చే గులాబీ , రచన: అనంత్ శ్రీరామ్, శ్రీమణి , గానం.అర్మన్ మాలిక్

3:ఏ జిందగీ , రచన: రామజోగయ్య శాస్త్రి, గానం.హనిఫా నాఫిస

4:చిట్టి అడుగు , రచన: సిరివెన్నెల సీతారామశాస్త్రి గానం.జియాఉల్హక్

## సాంకేతిక నిపుణులు

* బ్యానర్: జీఏ2 పిక్చ‌ర్స్
* నిర్మాతలు: బన్నీ వాసు
వాసు వర్మ
అల్లు అరవింద్ (సమర్పణ)
* కథ, స్క్రీన్ ప్లే, దర్శకత్వం: భాస్కర్
* సంగీతం: గోపీ సుంద‌ర్
* సినిమాటోగ్రఫీ: ప్రదీష్ వర్మ
* ఎడిటర్: మార్తాండ్ కె. వెంకటేష్
* పాటలు: శ్రీమణి

## పురస్కారాలు

2021 సైమా అవార్డులు (తెలుగు)

1. ఉత్తమ నటి

## మూలాలు

## బయటి లింకులు

* ఇంటర్నెట్ మూవీ డేటాబేసు లో *మోస్ట్ ఎలిజిబుల్ బ్యాచ్‌ల‌ర్*